OzLabs/hebrew-wiki-articles huggingface dataset:
מתי שם טוב

מתי שם-טוב (נולד ב-29 בספטמבר 1960), הוא איש עסקים ישראלי אשר שימש כמנכ"ל חברת אקס ליבריס בין השנים 2003 -2017 ובמאי 2017 מונה למנכ"ל חברת האם פרוקווסט עד מכירתה לחברת [https://clarivate.com/ קלריווייט] בדצמבר 2021. בינואר 2022 הצטרף מתי כ-operating partner לקרן ההשקעות [https://loneviewcap.com/ Lone View Capital].

== ביוגרפיה ==
שם טוב נולד לאסנת ושמואל שם טוב. הוא למד בבית ספר התיכון צייטלין. בשנת 1979 התגייס לצה"ל והחל את דרכו כחניך בקורס טיס ולאחר מכן השתלב בממר"מ ושרת בממכ"א עד לשחרורו בשנת 1985 בדרגת סרן.

בהשכלתו האקדמית שם טוב סיים תואר ראשון במדעי המחשב וכלכלה בשנת 1991 ותואר שני במנהל עסקים בשנת 1996, מטעם אוניברסיטת בר-אילן.
את דרכו המקצועית החל שם טוב ב-1985 כמנהל פרויקטים בחברת Surecomp (שורוקומפ), בשנת 1988 מונה למנהל פרויקטים בחברה והוצב בהונג קונג. בשנת 1994 מונה לסגן מנהל מטה החברה באירופה, בשנת 1996 קודם לתפקיד סגן מנהל בכיר במסגרת תפקידו הגדיל את מצבת מפתחי החברה, ובשנת 2001 הפך לנשיא החברה. במהלך כהונתו הקים שם טוב מרכז פיתוח עולמי בישראל והגדיל את פעילות החברה בעולם.

בשנת 2003 השתלב שם טוב כנשיא ומנכ"ל חברת Ex Libris הישראלית המפתחת מערכות ייעודיות לניהול תוכן ומאגרי מידע בספריות אקדמיות, מכוני מחקר וספריות לאומיות. במהלך התקופה בה הוביל שם טוב את החברה, גדלו מכירותיה מ-20 מיליון דולר ל-160 מיליון דולר בשנה, מצבת כוח האדם גדלה פי חמישה, ומספר לקוחות החברה שולש והגיע ל-7000 מוסדות ב-90 מדינות. כמו כן, עברה הטכנולוגיה של החברה להיות מבוססת על שירותי ענן. שם טוב הוביל שלושה סיבובי רכישות של החברה לחברות החזקות אמריקאיות: פרנסיסקו פרטנרס (בשנת 2006), Leeds Equity Partners (בשנת 2008) ו-Golden Gate Capital (בשנת 2012). בדצמבר 2015 נמכרה אקס ליבריס לחברת התוכן והטכנולוגיה האמריקאית פרוקווסט (ProQuest), ובמאי 2017 התמנה שם טוב לתפקיד מנכ"ל פרוקווסט העולמית עד מכירתה לחברת קלריווייט בדצמבר 2021. בינואר 2022 הצטרף מתי כ-operating partner לקרן ההשקעות [https://loneviewcap.com/ Lone View Capital]. באוגוסט 2024 התמנה לתפקיד מנכ"ל קלריווייט<ref></ref>. 

== פעילות קהילתית ==
שם טוב משמש כחבר דירקטוריון בארגון "הרוח הישראלית". תרומתו הרבה אפשרה לו בין היתר, לרתום את חברת אקס ליבריס, להקים את מגמת המחשבים בכפר הנוער קריית יערים. שם טוב מגיע לעיתים לבקר את הנוער בכפר ולבחון את המשך תרומתו בהווה ובעתיד.

== חייו האישיים ==
שם-טוב מתגורר בתל אביב, נשוי ואב לשלושה.

== ראו גם ==
* אקס ליבריס

== קישורים חיצוניים ==

* 
* [http://www.exlibrisgroup.com/?catid={EC9D78CA-16DB-45D4-91DA-88315ECA4464}#{2C8FC202-A767-4F6E-A8B7-0F570178B6B0} Winners of the Azriel Morag Award for Innovation 2014 ], באתר אקס ליבריס
* [http://www.pc.co.il/it-news/105551/ מתי שם טוב, מנכ"ל אקס ליבריס: "בקרוב תגיע החדירה של מחשוב ענן ל-50% ברוב מגזרי התוכנה"], באתר אנשים ומחשבים
* 

== הערות שוליים ==

2017 07
קטגוריה:מנכ"לים ישראלים
חליפת שעבוד

כנוע לבוש חליפת שעבוד]]
חליפת שעבוד, המכונה גם חליפת גימפ, היא בגד שנועד לכסות את הגוף לחלוטין (בדרך כלל כולל את הידיים והרגליים),  ולעיתים קרובות כולל נקודות עוגן עבור השעבוד. לעיתים קרובות יש כיסוי מובנה לפנים; במידה ואין, נוסף לחליפה ברדס השעבוד או "מסכת השימפנזים". החליפה עשויה להיות מחומרים שונים; עור, PVC, גומי, סטרץ ', ו darlexx הם הנפוצים ביותר. עור, נמתח, ולכן לא יכול להתאים כמו האחרים. 

החליפה משמשת בסדנה כדי להפחית את האדם למעמד של צעצוע מיני, ולא שותף מיני.  חליפת השעבוד הטיפוסית היא שחורה ועשויה מחומר עמיד מאוד (לעיתים קרובות מחוזקת על ידי רצועות שבקושי נמתחות) וכוללת טבעות מתכת משולבות, חגורות, אבזמים, ושרוכים כדי להדק אותה בצירוף חבלים או שרשראות, כדי להרים ולתלות את הלובש מהתקרה.

בעקבות השימוש במונח בסרטו של קוונטין טרנטינו "ספרות זולה", חליפות כאלה נקראות לפעמים חליפת גימפ.

== הערות שוליים ==

קטגוריה:אביזרי BDSM
פמיניזציה (BDSM)

354x354 פיקסלים
פמיניזציה/ ניוש (באנגלית: Feminization), הידועה גם כסיסיפיקציה, היא פעילות פטישיסטית, בה גבר עובר תהליך בו הוא לומד להתנהג כאישה בעלת תפקידים ומראה מסורתיים. תהליך הניוש לרוב נעשה בליווי או בשליטה של אישה דומיננטית. הגבר אשר עובר את התהליך נקרא מנויש או סיסי.

הניוש יכול לקחת חלק בשני תחומים:
* מראה-שינוי המראה החיצוני של המנויש באמצעות בגדי והנעלת נשים, שינוי שיער או פאה, לבישת חזייה (לרוב חזייה זכרית אשר מותאמת לגוף הזכרי) איפור ומניקור'
* התנהגות - למידת התנהגות הצפויה באופן מסורתי מאישה, כמו ישיבה והליכה בצורה נשית, נטילת תפקידים נשיים ועוד

במהלך תהליך הניוש, ההתייחסות אל המנויש היא בלשון נקבה. לעיתים קרובות שמו של המנויש ישתנה לשם נשי לבחירתו. לרוב זו תהיה פרפרזה על שמו האמיתי - אלכס יהפוך לאלכסנדרה, דורון יהפוך לדורית, וכן הלאה.

תת-קבוצה של פמיניזציה היא "אימון נשיות", שבו בן הזוג הדומיננטי לאט לאט לאורך זמן מאמן את הכנוע להיות נשי יותר, גורם לו להתנהל עם התנהגויות "אולטרה-נשיות" ולהשתתף בפעילויות נשיות, בשל כך מקובל שהמנויש יחל לגלח שיער, לשים איפור על בסיס קבוע, ללבוש תחתוני נשים וחזיות זכריות, במקרים קיצוניים יהיו עליו ליטול תרופות שיהפכו אותו לנשי יותר.

== ניוש כחלק מBDSM ==
במקרים רבים, ניוש הוא חלק מאקט בדסמי, כאשר השולטת מכתיבה עבור המנויש מתי לעשות תהליך זה. לרוב כעונש או כפרס:
* עונש - כאשר המנויש אינו רוצה לעבור את תהליך הניוש. לרוב מדובר באקט של השפלה עבור גברים שאינם מרגישים בנוח להתנהג או להראות בצורה נשית. לרוב העונש יתלווה עם אלמנטים נוספים, כגון כאב.
* פרס - כאשר המנויש רוצה לעבור את התהליך, אך צריך להרוויח זאת. במקרים רבים, מדובר בקרוס-דרסרים (המכונים גם "מתלבשות"), אשר מתביישים לעשות זאת ללא ליווי או שליטה.

כמו כן, במידה והמנויש הוא אכן כנוע, הוא לרוב ישרת את השולטת באופן המצופה מנשים כנועות, תוך כדי נראות נשית. באינטראקציה כזו, נראה רבות לבוש של משרתת.

== אינטראקציה מינית ==
ניוש יכול להיות בעצמו מעורר מינית כפטיש, או לחלופין כחלק ממשחק תפקידים מיני.

במשחק התפקידים המיני, המנויש יקיים יחסי מין כפי המצופה מאישה, לרוב אישה כנועה. המנויש לרוב ייחדר באופן אנאלי באמצעות אביזרי מין שונים.

ישנם מנוישים אשר הולכים עם חגורת-צניעות אשר מונעת מהם לקיים יחסי מין או אוננות, ומדגישה עבורם את תפקידם המיני כדמויי אישה.

==קישורים חיצוניים==

קטגוריה:BDSM
קטגוריה:קרוס-דרסינג
ניר גונטז'

ניר גוֹנְטז (נולד ב-1 בספטמבר 1974) הוא עיתונאי ישראלי, ידוע בשל כתיבתו בעיתון "הארץ".

==ביוגרפיה==
גונטז' נולד בבת ים. בשנת 1985 עברה משפחתו להתגורר בכפר סבא. לאחר סיום תיכון כצנלסון בכפר סבא, שירת בצה"ל כחובש גדודי.

גונטז' היה כתב במקומון "זמן תל אביב" של "מעריב". ככתב העיתון חשף כי לאסמאעיל הנייה אחיות בעלות אזרחות ישראלית המתגוררות בנגב. לאחר מכן עבר לכתוב ב"ידיעות אחרונות" ומונה בהמשך לכתב הפלילים של העיתון, בו שימש בתפקיד עד לשנת 2011. ב-2008 חשף בעיתון את התיק המשפטי של המחבל סמיר קונטאר שנאסר עד אותה עת לפרסום, ופורסם רק לאחר עתירה לבית המשפט.

גונטז' עבר לעיתון "הארץ" (לאחר שמורן שריר הציע לו לעבוד בעיתון), ומשנת 2015 הוא כותב את המדור "על הקו" בו הוא מראיין טלפונית אישים בנושאים שעלו לכותרות בתקופה האחרונה, ומציג את הריאיון כפי שבוצע ללא כל עריכה, ובדרך כלל ללא מעורבות דוברים ואנשי יחסי-ציבור. בעבר כתב טור דעות באתר "העין השביעית".

בנובמבר 2016 עוכב גונטז' לחקירה על ידי המשטרה, לאחר שצלצל במשך יומיים 12 פעמים ממספר חסום לטלפון של חברת הכנסת יעל גרמן ללא מענה מצידה. בעקבות החקירה קראה מועצת העיתונות למשטרת ישראל לרענן את הנהלים הקשורים לחקירה של עיתונאים.

גונטז' השתתף בפרק הראשון של הסדרה "העיתונאים" ששודרה ב-yes דוקו שם נחשפו דרכי עבודתו ככתב פלילים.

בספטמבר 2018 חשף גונטז' בטוויטר במהלך קמפיין ברשתות חברתיות שהתפשט תחת האשטאג "לא התלוננתי" כי בהיותו כבן 15, בעת שהתנדב במשמר הגבול, ביצע בו מעשה מגונה מתנדב במשמר הגבול כבן 30 ומי שכיום משמש בתפקיד בכיר במשרד לביטחון פנים. בעקבות תלונתו שעוררה הדים, הורה השר לביטחון פנים על ביצוע בדיקה מקיפה בעניינו של בכיר המשרד עליו נטענו הדברים.

החל מינואר 2019 הגיש את הפינה "גונטז' TV" בתוכנית "הצינור" בערוץ רשת 13. בנוסף עבד כפרילנסר בערוץ.

==חיים אישיים==
גונטז' מתגורר בתל אביב ואב לשני בנים. בת זוגו הייתה ננו שבתאי, והיא אם של אחד מבניו.

במהלך הטבח במסיבת הטבע ליד רעים נמלט בנו של גונטז', אמיר, והסתתר תחת אש המחבלים עם חבר בפרדס. גונטז' נסע למקום כדי לחלץ אותו והתחנן להתחייל ולהיכנס אך כל פניותיו לא נענו. לבסוף פנה לאלוף (מיל') יאיר גולן, שהגיע ברכבו הפרטי וחילץ את בנו ועוד מספר צעירים.<ref></ref>

==קישורים חיצוניים==

* 
* [http://www.the7eye.org.il/writer/ניר-גונטז/ ניר גונטז'] באתר העין השביעית
* 
* 
* 
* [https://web.archive.org/web/20170103180451/http://vod.walla.co.il/episode/1828345 פרק 1 של הסדרה העיתונאים בהשתתפות ניר גונטז'] באתר וואלה

==הערות שוליים==

קטגוריה:סגל הארץ
קטגוריה:סגל ידיעות אחרונות
קטגוריה:כתבים פליליים
קטגוריה:פובליציסטים ישראלים
קטגוריה:בוגרי תיכון כצנלסון
קטגוריה:תל אביב-יפו: אישים
קטגוריה:ישראלים שנולדו ב-1974
פקט

פָקְט (מערבית: فاختة "פַאחִ'תַה" - תור צווארון), נקרא גם α ביונה, הוא הכוכב הבהיר ביותר בקבוצת הכוכבים יונה עם בהירות נראית מדרגה 2.65. הוא נמצא במרחק של כ-260 שנות אור ממערכת השמש.

==מאפיינים==
פקט הוא כוכב הסדרה הראשית כחול מסוג ספקטרלי B9 Ve (בעבר סווג גם כתת-ענק כחול מסוג ספקטרלי B7 IV), מסתו מוערכת בכ-5 מסות שמש ורדיוסו כ-6 רדיוסי שמש. טמפרטורת פניו היא כ-13,000 קלווין והוא קורן בעוצמה גדולה פי 470 מהשמש באור נראה, אך בשל הטמפרטורה הגבוהה חלק ניכר מקרינתו היא בתחום העל-סגול כך שעוצמת ההארה הכוללת שלו היא יותר מכפולה. לכוכב מהירות סיבוב עצמי גבוהה שמוערכת בכ-350 קילומטרים בשנייה והוא מעיף מפניו חומר שיוצר מעטפת המקיפה אותו ומגיעה לקוטר זוויתי של 5–7 אלפיות של שניית קשת השקולות לרדיוס של 40–60 רדיוסי שמש, כלומר בערך פי 10 מרדיוס הכוכב עצמו. הקרינה העל-סגולה מייננת את הגז שבמעטפת ויוצרת ספקטרום פליטה אופייני של מימן מיונן ובשל כך נוסף הסימון e לסיווג הספקטרלי שלו. בעבר דווח שבהירותו של הכוכב משתנה והוא סווג כחשוד כמשתנה γ בקסיופאה, אך מדידות עדכניות לא זיהו השתנות של יותר ממאית דרגת בהירות.

== קישורים חיצוניים ==
* [http://stars.astro.illinois.edu/sow/phact.html פקט] באתר של ג'ים קלר
* 

==הערות שוליים==

קטגוריה:כוכבי הסדרה הראשית מסוג B
קרב לה אבין

קרב לה אבין נערך ב-20 במאי 1635 בין כוחות צרפתיים לכוחות ספרדיים במסגרת מלחמת שלושים השנים, והיה זה הקרב המשמעותי הראשון שהשתתף בו הצבא הצרפתי במהלך המלחמה.

==רקע==
לאחר ניצחונה של ממלכת ספרד בקרב נורדלינגן, הייתה ידם של הקתולים על העליונה במלחמת שלושים השנים, והספרדים תכננו להשתלט על הנסיכויות הגרמניות הפרוטסטנטיות. אולם הצרפתים חששו מההגמוניה הספרדית, ובעקבות כך נכנסה ממלכת צרפת ללחימה ופתחה במלחמה עם ספרד. טומאסו פרנצ'סקו, נסיך קריניאנו מונה למפקד הצבא הספרדי בארצות השפלה הספרדיות, והוטל עליו לבלום את כוחות הצבא הצרפתי שפלשו ללוקסמבורג, במטרה לחבור עם כוחות הצבא ההולנדי.

==הקרב==
ב-20 במאי 1635 הוקף הצבא הספרדי שהיה נחות לעומת הצרפתים, והובס בלה אבין, דרומית לאואי בתחומי בישופות לייז', על ידי הכוחות הצרפתיים בפיקודם של אורבן דה מלה-ברזה וגספר השלישי דה קוליני. כ-5,000 חיילים ספרדים נהרגו או נפצעו, 1,500 נשבו, והשאר התפזרו לכל רוח, לעומת זאת הצבא הצרפתי ספג 260 נפגעים בלבד.

==לאחר מכן==
לאחר הקרב חברו הכוחות הצרפתיים לצבא ההולנדי, אולם חילוקי דעות ביניהם העניקו לספרדים את הזמן להתארגן מחדש, והם הטרידו את הצרפתים במתקפות פרשים מהירות. בנוסף, הצבא הצרפתי סבל גם מחוסר אספקה וכסף, דבר שהביא לעריקות נרחבות. בעקבות כך המצור על לובן שהוטל על ידי הצבא הפרנקו-ההולנדי בסוף יוני אותה שנה, נחל כישלון מוחלט.

==קישורים חיצוניים==
* [http://www.cicc-clavier.be/Pdf/les_avins.pdf כתבה על הקרב מהיסטוריון צרפתי] 

לה אבין
מיכאל ריז'יק

מיכאל ריז'יק (נולד בט' בטבת תש"ך, 9 בינואר 1960, במוסקבה) הוא פרופסור מן המניין באוניברסיטת בר־אילן, ועובד במדור לספרות העת החדשה במפעל המילון ההיסטורי.

== ביוגרפיה ==
מיכאל ריז'יק למד לתארים ראשון ושני בפקולטה לביולוגיה באוניברסיטת מוסקבה בשנים 1976–1981. לאחר מכן עבד כחוקר בתחום הגנטיקה המולקולרית: במכון לפיזיולוגיה של הצמחים שליד האקדמיה למדעים של ברית המועצות (1981–1983), ובמכון לגנטיקה כללית שליד האקדמיה למדעים של ברית המועצות (1983–1989).

בשנים 1989–1990 למד בישיבת הרב שטיינזלץ במוסקבה. בשנת 1990 עלה לארץ, וקבע את מגוריו ביישוב אלון שבות, שבו הוא מתגורר עד היום. לאחר עלייתו ארצה, בשנים 1990–1997 למד בישיבת הר עציון. במקביל החל ללמוד בחוג ללשון העברית באוניברסיטה העברית בירושלים. בשנת 1995 סיים את התואר השני שלו בנושא "מערכת המשקלים של השמות הלא־דגושים בעיצור השני של השורש בלשון המשנה לפי כ"י פריז 329-328", בהנחיית פרופ' משה בר־אשר.

בשנים 1995–2001 לימד בחוג ללשון העברית באוניברסיטה העברית. בשנים אלה כתב את עבודת הדוקטור שלו בנושא "מסורות לשון חכמים באיטליה בכתבי יד של מחזורים מן המאות הארבע־עשרה עד החמש־עשרה ובתיעוד אחר", בהנחיית פרופ' משה בר־אשר. העבודה אושרה בשנת 2002.

משנת 2001 עובד באקדמיה ללשון העברית במדור לספרות העת החדשה במפעל המילון ההיסטורי, בתחום הספרות העברית שנכתבה באיטליה.

בשנים 2004–2009 לימד באוניברסיטה העברית בירושלים, והחל משנת 2010 הוא מלמד באוניברסיטת בר־אילן.

בשנת 2018 (תשע"ט) מונה לראש המחלקה ללשון עברית באוניברסיטת בר-אילן.

== משפחתו ==
ריז'יק מתגורר באלון שבות, נשוי ואב לארבעה ילדים.

== פרסים ומלגות ==
* מלגות מהמכון למדעי היהדות (1990–1995)
* פרס קוטשר (1994)
* פרס על שם נחמיה אלוני (2000)
* מלגת וויג'וואני (2002)

== מפרסומיו ==
* בית יעקב בבית עם לועז: תולדות העברית באיטליה (אסופות ומבואות בלשון לא), ירושלים: האקדמיה ללשון העברית תשפ"ב (עורך הלשון דוד הרבנד)
* מסורות לשון חכמים באיטליה על פי מחזורים מימי הביניים, ירושלים: מוסד ביאליק ומרכז בן־יהודה, 2008
* "עֵד שהוזנח (המהדורה הראשונה של "אוצר לשון המשנה" לרח"י קוסובסקי)", לשוננו סא (תשנ"ה), עמ' 73–86
* "הערות למערכת המשקלים של לשון המשנה על פי כתב יד פאריס 328–329", מסורות ט–יא (ספר היובל לגדעון גולדנברג), תשנ"ז, עמ' 165–190
* "מחזור בני רומא ומסורת הלשון העברית", ספר ישרון במלאת שבעים וחמש שנים להסתדרות ישרון, בעריכת מיכאל ששר, ירושלים תשנ"ט, עמ' 117–133
* "מסורת לשון חכמים באיטליה בימי הביניים ומילים עבריות בלשון הדיבור", לשוננו סה (תשס"ג), עמ' 7–20
* "מאנים שהם מינים או מינים שהם מאנים", מחקרים בלשון ט, ירושלים תשס"ד, עמ' 217–250
* "המילים העבריות בפירוש לפרקי אבות לאנשל לוי", לשוננו סו (תשס"ה), עמ' 315–354
* "המרכיב העברי בדרשות האיטלקיות של הרב מרדכי דאטו", איטליה טז (תשס"ה), עמ' ז–מח
* "לשאלת רהיטות הדיבור בלשון המשנה", שערי לשון (ספר בר־אשר), ירושלים תשס"ח, כרך ג', עמ' 323–337

== קישורים חיצוניים ==
* [http://hebrew-academy.org.il/2016/01/27/%D7%9E%D7%99%D7%9B%D7%90%D7%9C-%D7%A8%D7%99%D7%96%D7%99%D7%A7/ מיכאל ריז'יק] באתר האקדמיה ללשון העברית

קטגוריה:חוקרי השפה העברית
קטגוריה:בוגרי אוניברסיטת מוסקבה
קטגוריה:בעלי תואר דוקטור מהאוניברסיטה העברית בירושלים
קטגוריה:סגל אוניברסיטת בר-אילן: לשון עברית ולשונות שמיות
קטגוריה:אלון שבות: אישים
קטגוריה:ישראלים שנולדו ב-1960
קרב פראג (1648)

קרב פראג (1648) היה הקרב האחרון במלחמת שלושים השנים, והסתיים ללא הכרעה ברורה.

==הקרב==
ב-25 ביולי 1648 הגיעו הכוחות השוודים בפיקודו של הנס כריסטוף פון קניגסמארק לפראג, עליה הגן גנרל-פלדמרשל רודולף פון קולורדו, שלחם במצור על מנטובה ובקרב ליצן תחת פיקודו של אלברכט פון ולנשטיין. עד מהרה כבשו השוודים את מצודת פראג, אך כשניסו לחצות את נהר הולטאבה ולהשתלט על העיר העתיקה, הדפו אותם כוחותיו של פון קולורדו מגשר קארל.

בהמשך הגיע טור תגבורת שוודי בפיקודו של קרל גוסטב, נסיך שוודיה, והצטרפו להתקפות על העיר, אולם כל המתקפות נהדפו בכישרון על ידי פון קולורדו. ב-1 בנובמבר הגיעה לקרל גוסטב הודעה על חתימת הסכם השלום, ובעקבות כך עזבו הכוחות השוודים את העיר, תוך שהם נוטלים עמם חלק ניכר מאוצרות הטירה.

==קישורים חיצוניים==

פראג (1648)
אימידקלופריד

אִימִידַקְלוֹפְּרִיד (אנגלית: Imidacloprid) הוא קוטל חרקים אשר פועל כרעלן עצבי ושייך לקבוצת כימיקלים בשם ניאוניקוטינואידים אשר פועלים על מערכת העצבים של חרקים, עם רעילות נמוכה מאוד ליונקים.

החומר הכימי מפריע לשידור גירויים במערכת העצבים של החרקים. על ידי חסימת קולטנים ניקוטיניים, אימידקלופריד מונע מהמוליך העצבי אצטילכולין להעביר דחפים בין העצבים, וכתוצאה מכך גורם לשיתוק החרק שסופו מוות. לחומר השפעה הן במגע והן דרך מערכת העיכול. אימידקלופריד נקשר חזק יותר לקולטנים של חרקים מאשר של יונקים ולכן רעיל הרבה יותר לחרקים.

נמכר בין השאר תחת השם המסחרי "קונפידור".

==קישורים חיצוניים==

קטגוריה:הדברה
זיקית מלגשית ענקית

זיקית מלגשית ענקית או זיקית ענק (שם מדעי: Furcifer oustaleti) היא מין של זיקית גדולה החיה במדגסקר, אך נמצאת גם בקניה כמין פולש.

זוהי הגדולה שבזיקיות, ואורכה עד 68 ס"מ. היא בעלת גוף ירוק משובץ מעט בלבן וקצוות ראשה וגבה חומים. הראש גדול ובעל אף בולבוסי קצר ונוקשה.

הזיקית חיה בין ענפי העצים ביערות מדגסקר, ונפוצה בכל רחבי האי ומצויה גם בערים ובכפרים. 

== תזונה ==
כמו רוב הזיקיות, טרפה מורכב בעיקר מחרקים מעופפים כמו חגבים, גמלי שלמה, פרפרים ועשים, שחלקם נחשבים כמזיקים לאדם. בשל הדברתה את המזיקים, זיקית זו נחשבת במדגסקר לחיה חיובית. זיקית זו גדולה מאוד וטריטוריאלית, ולכן היא טורפת גם זיקיות מסיגות גבול. הטרף מתבצע באמצעות לשון גדולה ושרירית.
<gallery>
קובץ:Oustalet's chameleon (Furcifer oustaleti) male feeding Anja Community Reserve 1e.jpg|זכר לוכד חרק - שלב 1
קובץ:Oustalet's chameleon (Furcifer oustaleti) male feeding Anja Community Reserve 2e.jpg|זכר לוכד חרק - שלב 2
קובץ:Oustalet's chameleon (Furcifer oustaleti) male feeding Anja Community Reserve 3e.jpg|זכר לוכד חרק - שלב 3
קובץ:Oustalet's chameleon (Furcifer oustaleti) male feeding Anja Community Reserve 4e.jpg|זכר לוכד חרק - שלב 4
</gallery>

==ראו גם==
* הפארק הלאומי מרוג'ג'י

==קישורים חיצוניים==

== הערות שוליים ==

קטגוריה:זיקיות
קטגוריה:מדגסקר: בעלי חיים אנדמיים
קטגוריה:זוחלים ביערות הגשם של מדגסקר
קטגוריה:מדגסקר: זוחלים
דרקון מצליף

דרקון מצליף (שם מדעי: Amphibolurus) הוא סוג לטאות ממשפחת החרדוניים החיים באוסטרליה.

אורכם של לטאות אלה 8.4-13 ס"מ והם בעלי גוף אפור בעל קשקשים קוצניים מעל הגב והראש ובעלי זנב ארוך אותו הם מניעים במהירות. חלק מהמינים מפוספסים בצבע בהיר בצידיים. הראשים משולשים והחוטם ארוך.

לטאות אלה חיות ביערות הלחים וגם באזורי צמחייה ליד נהרות באזור הטרופי של אוסטרליה. לטאות אלה חיות בין ענפי העצים ונמלטות למעלה בעת סכנה והן מוסוות הן בין ענפי העצים והן על הקרקע. הן טורפות חרקים קטנים ופרוקי רגליים דומים.

אלו לטאות טריטוריאליות המסמנות בעזרת ידיהם וזנבם ליריבים להתרחק. במקרה שלא יסתלק היריב השליט יתקוף אותו וינשוך אותו בפראות.

==מינים==
*דרקון מצליף ברן (Amphibolurus burnsi)
*דרקון מצליף מרכז אוסטרלי (Amphibolurus centralis)
*דרקון מצליף ג'קי (Amphibolurus muricatus)
*דרקון מצליף נוריס (Amphibolurus norrisi)

==קישורים חיצוניים==

קטגוריה:בעלי חיים שתוארו ב-1830
קטגוריה:חרדוניים
קטגוריה:טקסונים שתוארו בידי יוהאן גאורג ווגלר
עונת 2002/2003 בסרייה א'

עונת 2002/2003 בסרייה א הייתה העונה ה-101 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-15 בספטמבר 2002 והסתיימו ב-24 במאי 2003. 

בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שלוש נקודות ונקודה עבור תוצאת תיקו.

קומו, מודנה, רג'אנה ואמפולי היו הקבוצות שעלו מהליגה השנייה.

יובנטוס זכתה באליפות הליגה בפעם ה-27 בתולדות המועדון. 

בסיום העונה, ב-3 באוגוסט 2003 נערך משחק של הסופר קאפ האיטלקי בו יובנטוס ניצחה את מילאן 5:3 בבעיטות עונשין (1:1 לאחר הארכה) וזכתה בגביע.

בסיום העונה לסרייה ב' ירדו אטאלנטה, פיאצ'נצה, קומו וטורינו. במקום הקבוצות שירדו לסרייה א' העפילו רובור סיינה, סמפדוריה, לצ'ה ואנקונה. 

==טבלת הליגה==
{| class="wikitable" width=70% style="font-size:90%"
!מיקום
!קבוצה
!משחקים
!ניצחונות
!תיקו
!הפסדים
!width=15|שערי זכות
!width=15|שערי חובה
!width=15|הפרש שערים
!width=15|נקודות
!הערות
|- bgcolor="#FFFF00"
|1|| יובנטוס 
|| 34 || 21 || 9 || 4 || 64 || 29 || 35 ||72||זכייה בליגה העפלה לליגת האלופות
|- bgcolor="#ccffcc"
|2|| אינטר
|| 34 || 19 || 8 || 7 || 64 || 38 || 26 ||65|| העפלה לליגת האלופות
|- bgcolor="#ccffcc"
|3|| מילאן
|| 34 || 18 || 7 || 9 || 55 || 30 || 25 ||61||זכייה בגביע איטליה העפלה לליגת האלופות
|- bgcolor="#ccffcc"
||4|| לאציו
|| 34 || 15 || 15 || 4 || 57 || 32 || 25 ||60|| העפלה לליגת האלופות
|- bgcolor=#97DEFF
||5|| פארמה
|| 34 || 15 || 11 || 8 || 55 || 36 || 19 ||56|| העפלה לגביע אופ"א
|- bgcolor=#97DEFF
||6|| אודינזה
|| 34 || 16 || 8 || 10 || 38 || 35 || 3 ||56|| העפלה לגביע אופ"א
|- 
| 7|| קייבו ורונה
|| 34 || 16 || 7 || 11 || 51 || 39 || 12 ||55
|- bgcolor=#97DEFF
||8|| רומא
|| 34 || 13 || 10 || 11 || 55 || 46 || 9 ||49|| העפלה לגביע אופ"א
|- bgcolor=#ccccff 
| 9|| ברשה
|| 34 || 9 || 15 || 10 || 36 || 38 ||2-||42||העפלה לגביע אינטרטוטו
|- bgcolor=#ccccff 
| 10|| פרוג'ה
|| 34 || 10 || 12 || 12 || 40 || 48 ||8-||42||העפלה לגביע אינטרטוטו
|- 
| 11|| בולוניה
|| 34 || 10 || 11 || 13 || 39 || 47 ||8-||41
|- 
| 12|| מודנה
|| 34 || 9 || 11 || 14 || 30 || 48 ||18-||38
|- 
| 13|| אמפולי
|| 34 || 9 || 11 || 14 || 36 || 46 ||10-||38
|- 
| 14|| רג'אנה
|| 34 || 10 || 8 || 16 || 38 || 53 ||15-||38 
|- bgcolor=#F08080
|15|| אטאלנטה
|| 34 || 8 || 14 || 12 || 35 || 47 ||12-||38||ירדה ליגה
|- bgcolor=#F08080
|16|| פיאצ'נצה
|| 34 || 8 || 6 || 20 || 44 || 62 ||18-||30||ירדה ליגה
|- bgcolor=#F08080
|17|| קומו
|| 34 || 4 || 12 || 18 || 29 || 57 ||28-||24||ירדה ליגה
|- bgcolor=#F08080
|18|| טורינו
|| 34 || 4 || 9 || 21 || 23 || 58 ||35-||21||ירדה ליגה
|}
==כדורגלנים מצטיינים==
כריסטיאן ויירי שחקנה של אינטר כבש 24 שערים וזכה בתואר מלך השערים. 

התאחדות הכדורגל האיטלקית העניקה פרסים לשחקנים מצטיינים:

* כדורגלן השנה - פאבל נדבד (), יובנטוס ופרנצ'סקו טוטי, רומא
* כדורגלן זר של השנה - פאבל נדבד (), יובנטוס
* כדורגלן איטלקי של השנה - פרנצ'סקו טוטי, רומא
* שוער השנה - ג'אנלואיג'י בופון, יובנטוס, עונה שלישית ברציפות 
* בלם השנה - אלסנדרו נסטה, לאציו, בפעם הרביעית ברציפות

==קישורים חיצוניים==

*[http://www.rsssf.com/tablesi/ital03.html נתונים מאתר rsssf]
* [http://www.bdfutbol.com/en/t/tita2002-03.html נתונים מפורטים מאתר bdfutbol]

איטליה
איטליה
קטגוריה:עונות בסרייה א'
עונת 2003/2004 בסרייה א'

עונת 2003/2004 בסרייה א הייתה העונה ה-102 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-31 באוגוסט 2003 והסתיימו ב-16 במאי 2004. 

בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שלוש נקודות ונקודה עבור תוצאת תיקו.

רובור סיינה, סמפדוריה, לצ'ה ואנקונה היו הקבוצות שעלו מהליגה השנייה.

מילאן זכתה באליפות הליגה בפעם ה-17 בתולדות המועדון. 

בסיום העונה, ב-21 באוגוסט 2004 נערך משחק של הסופר קאפ האיטלקי בו מילאן ניצחה את לאציו 0:3 וזכתה בגביע.

בסיום העונה לסרייה ב' ירדו פרוג'ה, מודנה, אמפולי ואנקונה. במקום הקבוצות שירדו ובעקבות החלטה להגדיל את הליגה ל-20 קבוצות לסרייה א' העפילו פלרמו, קליארי, ליבורנו, מסינה, אטאלנטה ופיורנטינה. 

==טבלת הליגה==
{| class="wikitable" width=70% style="font-size:90%"
!מיקום
!קבוצה
!משחקים
!ניצחונות
!תיקו
!הפסדים
!width=15|שערי זכות
!width=15|שערי חובה
!width=15|הפרש שערים
!width=15|נקודות
!הערות
|- bgcolor="#FFFF00"
| 1|| מילאן 
| 34|| 25|| 7|| 2|| 65|| 24|| 41|| 82||זכייה בליגה העפלה לליגת האלופות
|- bgcolor="#ccffcc"
| 2|| רומא
| 34|| 21|| 8|| 5|| 68|| 19|| 49|| 71|| העפלה לליגת האלופות
|- bgcolor="#ccffcc"
| 3|| יובנטוס 
| 34|| 21|| 6|| 7|| 67|| 42|| 25|| 69|| העפלה לליגת האלופות
|- bgcolor="#ccffcc"
| 4|| אינטר
| 34|| 17|| 8|| 9|| 59|| 37|| 22|| 59|| העפלה לליגת האלופות
|- bgcolor=#97DEFF
| 5|| פארמה
| 34|| 16|| 10|| 8|| 57|| 46|| 11|| 58|| העפלה לגביע אופ"א
|- bgcolor=#97DEFF
| 6|| לאציו
| 34|| 16|| 8|| 10|| 52|| 38|| 14|| 56||זכייה בגביע איטליה העפלה לגביע אופ"א
|- bgcolor=#97DEFF
| 7|| אודינזה
| 34|| 13|| 11|| 10|| 44|| 40|| 4|| 50|| העפלה לגביע אופ"א
|-
| 8|| סמפדוריה 
| 34|| 11|| 13|| 10|| 40|| 42||2-|| 46
|-
| 9|| קייבו ורונה
| 34|| 11|| 11|| 12|| 36|| 37||1-|| 44
|-
| 10|| לצ'ה 
| 34|| 11|| 8|| 15|| 43|| 56||13-|| 41
|-
| 11|| ברשה
| 34|| 9|| 13|| 12|| 52|| 57||5-|| 40
|-
| 12|| בולוניה
| 34|| 10|| 9|| 15|| 45|| 53||8-|| 39
|-
| 13|| רובור סיינה 
| 34|| 8|| 10|| 16|| 41|| 54||13-|| 34
|-
| 14|| רג'אנה
| 34|| 6|| 16|| 12|| 29|| 45||16-|| 34
|- bgcolor=#F08080
| 15|| פרוג'ה
| 34|| 6|| 14|| 14|| 44|| 56||12-|| 32||ירדה ליגה
|- bgcolor=#F08080
| 16|| מודנה
| 34|| 6|| 12|| 16|| 27|| 46||19-|| 30||ירדה ליגה
|- bgcolor=#F08080
| 17|| אמפולי
| 34|| 7|| 9|| 18|| 26|| 54||28-|| 30||ירדה ליגה
|- bgcolor=#F08080
| 18|| אנקונה 
| 34|| 2|| 7|| 25|| 21|| 70||49-|| 13||ירדה ליגה
|}
==כדורגלנים מצטיינים==
אנדריי שבצ'נקו, () שחקנה של מילאן כבש 24 שערים וזכה בתואר מלך השערים. זאת בפעם השנייה בקריירה.

התאחדות הכדורגל האיטלקית העניקה פרסים לשחקנים מצטיינים:

* כדורגלן השנה - קאקה (), מילאן 
* כדורגלן זר של השנה - קאקה (), מילאן
* כדורגלן איטלקי של השנה - פרנצ'סקו טוטי, רומא זאת בפעם השנייה ברציפות ובפעם הרביעית בסך הכל.
* שוער השנה - דידה, (), מילאן
* בלם השנה - פאולו מלדיני, מילאן

==קישורים חיצוניים==

*[http://www.rsssf.com/tablesi/ital04.html נתונים מאתר rsssf]
* [http://www.bdfutbol.com/en/t/tita2003-04.html נתונים מפורטים מאתר bdfutbol]

איטליה
איטליה
קטגוריה:עונות בסרייה א'
קוברה יורקת מוזמביקית

קוברה יורקת בתנוחת איום
קוברה יורקת מוזמביקית (שם מדעי: Naja mossambica) היא מין קוברה יורקת ממשפחת הפתניים.
== מאפיינים ==
קוברה זו מצויה באפריקה שמדרום לסהרה מדרום-מזרח טנזניה ודרום אנגולה עד לצפון נמיביה. היא נפוצה בסוואנות ובערבות פתוחות ביבשת.

זוהי קוברה שאורכה 90–105 ס"מ ויכולה להגיע לאורך 154 ס"מ. היא בעלת קשקשים צהובים עד חומים ובעלת גרון כתום מפוספס. קוברה זו מכילה שיני ארס היכולים לירות ארס לעיני תוקפיה.

היא טורפת דו-חיים, נחשים אחרים, עופות, ביצים ויונקים קטנים. הקטנים יאכלו גם חרקים. הקוברה ארסית מאוד, אך פחות ממיני קוברה אחרים.

==קישורים חיצוניים==

==הערות שוליים==

קטגוריה:טקסונים שתוארו בידי וילהלם פטרס
קטגוריה:פתניים
קטגוריה:בעלי חיים שתוארו ב-1854
קטגוריה:מוזמביק: זוחלים
קטגוריה:זמביה: זוחלים
קטגוריה:זוחלים בסוואנה האפריקנית
זעמן מלכותי מצוי

זעמן מלכותי מצוי או זעמן אלמוגי מצוי (שם מדעי: Lampropeltis getula) הוא מין של נחש ממשפחת הזעמניים המצוי באמריקה הצפונית בארצות הברית ובמקסיקו.

== מאפיינים ==
אורכו של נחש זה יכול להגיע ל-208 ס"מ ומשקלו נע בין 285 ל-2,268 גרם. הוא בעל גוף כבד בצבע שחור עם פסים לבנים ובטן לבנה. הראש גדול ובעל לסת גדולה עם לשון מפוצלת.

נחש זה מצוי במגוון בתי גידול הכוללים בעיקר שדות ועשבים גבוהים אך גם שפלות, הרים, חופים, יערות, מדבריות, מערות ועוד. הוא מסתווה ומנסה לתפוס טרף ממארב. הנחש ניזון בעיקר מנחשים אחרים שיכולים להיות ארסיים אך הוא חסין לארסם וטורף אותם עם שיניו הגדולות. הוא ניזון גם מדוחיים, לטאות, עופות, ביצים ויונקים שונים אותם הוא מוחץ בעזרת הגוף הגדול.

הוא מגודל במקרים רבים כחיית מחמד.

==תת-מינים==
* Lampropeltis getula floridana - מצוי בפלורידה
* Lampropeltis getula getula 
* Lampropeltis getula holbrooki
* Lampropeltis getula nigra
* Lampropeltis getula nigrita - מצוי במקסיקו
* Lampropeltis getula splendida
* Lampropeltis getula meansi

בעבר נכלל גם זעמן מלכותי קליפורני במין זה, אך הוא הופרד למין עצמאי.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:זעמניים
קטגוריה:בעלי חיים מדבריים באמריקה הצפונית
קטגוריה:ארצות הברית: זוחלים
קטגוריה:בעלי חיים שתוארו ב-1766
עכסן מעוצה

עכסן מעוצה (שם מדעי: Crotalus horridus) הוא מין של נחש ארסי מהסוג עכסן המצוי בדרום מזרח אמריקה הצפונית.
== מאפיינים ==
נחש זה גדול יחסית לסוגו ויכול להגיע לאורך 100-105 ס"מ ולמשקל של 2.5 ק"ג. הוא בעל גוף צהוב עם שורות של רצועות חומות ולצידם פסים לבנים והראש גדול ומעוגל בעל עיניים קדמיות וגומות חום. הזנב שחור ובעל עכס הבנוי כתלמים ובכל השלת נשל של הנחש נוצרת עוד שכבה לעכס, כך אפשר לדעת את גיל העכסן.

הוא מצוי ביערות ושיחים במזרח ארצות הברית מדרום מינסוטה ודרום ניו המפשייר למזרח טקסס וצפון פלורידה. נחש זה יודע לשחות ולטפס אך יעדיף לנוע על הקרקע. הוא פעיל במיוחד בלילות. בחורפים בתחומי מחייתו הצפוניים הנחש ישן שנת חורף.

זהו נחש גדול הניזון בעיקר ממיני מכרסמים בהם חולדה, עכבר, טמיאס ונברן וגם דו-חיים, עופות ואף נחשים אחרים כמו נחש בירית ואף עכסנים אחרים. ארסו הקטלני הורג במהירות ויכול לסכן גם בני אדם אך הוא בעל אופי רגוע ויעדיף לאיים בעכסו להגנה.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:צפעוני גומה
קטגוריה:ארצות הברית: זוחלים
קטגוריה:בעלי חיים שתוארו ב-1759
ערק אלנמרוד

ערק אלנמרוד הוא מותג לבנוני-ישראלי של ערק המיוצר באזור התעשייה גורן אשר במועצה אזורית מעלה יוסף בגליל העליון, בין מושב גורן והיישוב הקהילתי גורנות הגליל. המזקקה הוקמה על ידי אליאס כארם, מלוחמי צד״ל אשר נקלטו בישראל לאחר הנסיגה מלבנון בשנת 2000.

המזקקה בגליל נבנתה בעזרתו של הגנרל אנטואן לאחד, קרוב משפחתו של כארם, שגם היה מפקדו בצד״ל. לצורכי תעודת הכשרות, העבודה נעשית בידי יהודים, כאשר הלבנונים תורמים את הידע ומפקחים על התהליכים.

המזקקה מייצרת שתי גרסאות של ערק: ערק אלנמרוד השקוף, וערק אלנמרוד מיושן, אשר עובר, לאחר הזיקוק, יישון נוסף של שלושה חודשים בחביות עץ אלון, דבר אשר גם נותן לו גוון צהבהב.

== קישורים חיצוניים ==
* [http://www.ftg.co.il/template.php?MainPageID=438 אלנמרוד בע״מ] באתר פורום תיירני הגליל

==הערות שוליים==

קטגוריה:משקאות אניס
קטגוריה:משקאות אלכוהוליים
קטגוריה:ישראל: מותגי משקאות
צב גופר

Gopherus berlandieri
צב גופר (שם מדעי: Gopherus) הוא סוג של צבים ממשפחת צבים יבשתיים. צבים אלו ידועים ביכולתם לחפור בחול. הם חיים באמריקה הצפונית והם הצבים היחידים ממשפחה זו ביבשת.

צבים אלה חיים בדרומה של אמריקה הצפונית ממדבר מוהאבי בקליפורניה ועד פלורידה ודרומה למקסיקו. הם חיים בתחומי מחיה מדבריים או ערבות ויערות חמימים. הם מותאמים לאגור שומן בגופם ולצום לאורך זמן. הם צמחוניים וניזונים בעיקר מעשבים ועלים.

אורך צבים אלה 20–50 ס"מ והם בעלי שריון כבד אך מוארך היכול להתחפר באדמה בקלות. הצבים יכולים לחפור מחילות בעומק של 12 מ' בהם מתחבאים מגוון בעלי חיים מפגיעות כמו שריפות ומזג אוויר קיצוני.

===מינים===
*צב ערבות (Gopherus agassizii)
*צב טקסני (Gopherus berlandieri)
*צב סינלואי (Gopherus evgoodei)
*צב בולסון (Gopherus flavomarginatus)
*צב סנוורי (Gopherus morafkai)
*צב גופרי (Gopherus polyphemus)

==קישורים חיצוניים==

==הערות שוליים==

קטגוריה:בעלי חיים שתוארו ב-1832
קטגוריה:טקסונים שתוארו בידי קונסטנטין סמואל רפינסק
קטגוריה:צבים יבשתיים
צב סגיר

צב סגיר (שם מדעי: Terrapene) הוא סוג צב ביצות החי בדרומה של אמריקה הצפונית.

אורכם של צבים אלה בממוצע. הם בעלי גוף חום עד צהוב ולו צבעים בולטים והשריון מוגבהה ומעוגל למעלה. הראש קטן עם צוואר קצר, מקור חד ועיניים צהובות עזות. לצב זה שריון היכול להיסגר, כשמו, ולכנס פנימה את כל האיברים.

אלו צבים החיים באדמה לחה באזורי יערות, מדשאות וגדות נהר אך לא בתוך המים.

צבים אלו הם אוכלי כל הניזונים ממגוון צמחים ופירות כמו פירות יער וכן ממיני חרקים, חלזונות ותולעים קטנות.

==מינים==
*מין צב סגיר קואווילי (Terrapene coahuila)
*מין צב סגיר מנוקד (Terrapene nelsoni)
*מין צב סגיר מערבי (Terrapene ornata)
**תת-מין Terrapene ornata ornata
**תת-מין Terrapene ornata luteola
*מין צב סגיר מצוי (Terrapene carolina)
**תת-מין צב סגיר מזרחי (Terrapene carolina carolina)
**תת-מין Terrapene carolina bauri
**תת-מין Terrapene carolina major
**תת-מין Terrapene carolina triunguis
**תת-מין Terrapene carolina mexicana
**תת-מין Terrapene carolina yucatana

== תמונות ==
<gallery mode=packed>
קובץ:Terrapene ornata ornata.jpg
קובץ:Eastern box turtle in florida.JPG
קובץ:Box Turtle, NPSPhoto, R. Cammauf (9254982287).jpg
קובץ:BoxTurtle USDA.jpg
קובץ:Amphibians-and-reptiles-of-the-state-of-Coahuila-Mexico-with-comparison-with-adjoining-states-zookeys-593-117-g002.jpg
</gallery>

==קישורים חיצוניים==

קטגוריה:בעלי חיים שתוארו ב-1820
קטגוריה:טקסונים שתוארו בידי בלסיוס מרם
קטגוריה:צבים ביצתיים
ואלאבאי פאטל

סרדר ואללאבהבהאי ג'האוורבהי פאטל (בגוג'ראטית: સરદાર વલ્લભભાઈ પટેલ; 31 באוקטובר 1875 - 15 בדצמבר 1950), היה פוליטיקאי ולוחם חירות הודי.

==ביוגרפיה==
ואללאהבהאי ג'האוורבהי פאטל נולד ב-31 באוקטובר 1875 בנניאד שבנשיאות בומביי, הודו הבריטית (היום בגוג'ראט, הודו) למשפחה בעלת אדמה.

פאטל התחתן בגיל 16 ובגיל 22 עבר את מבחן התובע המחוזי, שהתיר את עסיקתו בעריכת דין, וב-1900 הקים משרד עצמאי.
היה מנהיג במפלגת הקונגרס הלאומי ההודי. כיהן כסגן ראש ממשלת הודו ושר הפנים של הודו הראשון (תחת ג'ווהרלל נהרו). פאטל נחשב לאחד מהאבות המייסדים של הרפובליקה של הודו, שמלא תפקיד מרכזי בתנועה לעצמאות הודו ובתהליך איחוד הודו. בהודו ובמקומות נוספים נוסף לשמו הכינוי סרדר שפירושו "מנהיג" בהינדי, אורדו ופרסית. שימש בפועל כמפקד הצבא ההודי בזמן תהליך איחוד הודו ובזמן מלחמת הודו–פקיסטן הראשונה, וכונה "איש הברזל".

ב-2014 קבעה ממשלת הודו את יום הולדתו, 31 באוקטובר, ל"יום האיחוד הלאומי".

נמל התעופה הבינלאומי באחמדאבאד, נמל התעופה סרדר ואללאבהבהאי פאטל , נקרא על שמו.

ב-2013 החלה הודו בהקמת פסל ברונזה בדמות פאטל, והפסל הושלם באוקטובר 2018. זהו הפסל הגבוה ביותר בעולם, בגובה 182 מטר - כפול מפסל החירות. הפסל המכונה, פסל האחדות ממוקם במרחק של כ-200 ק"מ מאחמדאבאד, העיר המרכזית במדינת גוג'ראט שבמערב הודו, בסמוך לחזה הפסל מתוכננת גלריה שתשקיף על הנוף באזור מגובה של כ-153 מטר.

==קישורים חיצוניים==

* 
* 

קטגוריה:פוליטיקאים הודים
קטגוריה:משפטנים הודים
קטגוריה:ילידי 1875
קטגוריה:נפטרים ב-1950
קטגוריה:גוג'ראט
קטגוריה:מונצחים בשלט כחול של ארגון המורשת האנגלית
קטגוריה:שרי הפנים של הודו
קטגוריה:סגני ראש ממשלת הודו
קטגוריה:חברי האספה החוקתית של הודו
קטגוריה:נשיאי הקונגרס הלאומי ההודי
צב רך הודי קטן-ראש

צב רך הודי קטן-ראש (שם מדעי: Chitra indica) הוא מין של צב ענק ממשפחת הצבים הרכים החי בנהרות הודו, בנגלדש, מינמאר, נפאל ופקיסטן.

אורכו של הצב 94–110 ס"מ אך נתגלו פרטים באורך של 183 ס"מ. משקלו המקסימלי יכול להגיע ל-250 ק"ג. הצב בעל גוף ירוק-אפור עם כפות וראש סגולים ובטן כתומה. ראשו בעל החדק וזנבו קטנים. צב זה שוחה בקרקעית של נהרות טרופיים ומחכה ליצורים קטנים שיתקרבו אליו ובולע אותם מהר.

הצב מצוי בסכנת הכחדה במדינות בהם הוא חי.

==קישורים חיצוניים==

==הערות שוליים==

קטגוריה:בעלי חיים שתוארו ב-1831
קטגוריה:טקסונים שתוארו בידי ג'ון אדוארד גריי
קטגוריה:צבים רכים
קטגוריה:מגה-פאונה של אירואסיה
קטגוריה:הודו: זוחלים
צב רך פלורידה

צב רך פלורידה (באנגלית: Florida softshell turtle; שם מדעי: Apalone ferox) הוא מין של צב ממשפחת צבים רכים החי באמריקה הצפונית והוא צב המים המתוקים הגדול ביותר ביבשת לאחר המין צב האליגטור.

אורכם 15–76 ס"מ והנקבות גדולות בהרבה מהזכרים שאורכם הממוצע רק 30 ס"מ. משקלם של הזכרים עד 3 ק"ג ושל הנקבות יכול להגיע ל-20 ק"ג ואף ל-40 ק"ג אם הם מקבלות מספיק מזון. צבע גופם חום-צהוב והשריון כהה יותר. הצוואר ארוך ובהיר והראש קטן ובעל חדק ועיניים קטנות. 

צב זה חי בביצות ונהרות בעיקר בפלורידה אך גם בדרום קרוליינה, ג'ורג'יה, אלבמה וטקסס. הוא יצור מהיר הן במים והן ביבשה. הוא ניזון מיצורי מים קטנים שונים ומצמחי מים. טורפיו העיקריים הם האליגטור, ראקונים, בואשים, שועלים ועופות דורסים ועורבים הצדים פרטים צעירים.

==קישורים חיצוניים==

==הערות שוליים==

קטגוריה:צבים רכים
קטגוריה:מגה-פאונה של אמריקה הצפונית
קטגוריה:טקסונים שתוארו בידי יוהאן גוטלוב שניידר
קטגוריה:ארצות הברית: זוחלים
קטגוריה:בעלי חיים שתוארו ב-1783
ישראל קרדונר

רבי ישראל היילפרין (מכונה: רבי ישראל קרדונר, על שם עירו קרדן; תרכ"ז, 1867 בערך – ט' בחשוון תרע"ט, 1918) היה מהרבנים הבולטים בדור הרביעי של חסידות ברסלב, ומוציא לאור של כמה מספרי חסידות זו. מוכר כרבו של רבי ישראל דב אודסר.

==תולדותיו==
נולד בעיר קרדן שבפולין למשפחה של מתנגדים. סייע לאביו יהודה במסחר.

בשנת 1889, בעקבות קריאה אקראית בספר "התיקון הכללי" של רבי נחמן מברסלב, התקרב לחסידות ברסלב. הוא ביקש לנסוע לברסלב, ובטעות הגיע לעיר בראסלב שבבלארוס, שהייתה עיר של מתנגדים. לאחר מכן נסע לברסלב שבאוקראינה, ומשם הפנו אותו לרבי נחמן מטשערין, תלמידו של רבי נתן מברסלב. הוא שהה אצלו כמה ימים ולאחר מכן שלח אותו ללמוד אצל מחותנו רבי משה ברסלבר, אף הוא מתלמידי רבי נתן מברסלב. רבי ישראל הפך לתלמידו המובהק של רבי משה ברסלבר ושמו התפרסם בקרב חסידי ברסלב. רבי אלטר מקרימנטשוק אמר עליו: "אם רבי ישראל קרדונר היה בזמן רבי נתן, היה גם כן חידוש".

במשך תקופה התגורר באומן. יחד עם רבי שמשון ברסקי ייסד באומן את ישיבת "אנשי מעמד". עסק רבות בהדפסת ספרי רבי נחמן מברסלב. בשנת תרס"ד הוציא לאור את החלק השני של הספר 'ימי מוהרנ"ת'. בשנת 1902 הדפיס בעיר למברג את הספר "סיפורי מעשיות" עם הרב צבי ווייסלייב.

כשנה לאחר מכן עלה לארץ ישראל. התגורר לסירוגין בצפת, מירון וטבריה. בשנת 1905 הדפיס בירושלים את הספר "ליקוטי תפילות". כן הדפיס את הספר "מתנה טובה" - ליקוט מספר ליקוטי תפילות על שבת, שנועד עבור יהודי ארצות הברית.

ייסד בירושלים בית מדרש לחסידי ברסלב, ובצפת ובמירון ייסד את חברת "קימת חצות לילה".

הדריך רבים בתורת ברסלב. בין תלמידיו: רבי ישראל דב אודסר, שהחשיבו לרבו המובהק. רבי ישראל דב אודסר פגש בו לראשונה בשנת תרס"ג 1903, בגיל 17, כשרבי ישראל קרדונר הגיע מצפת לטבריה. רבי ישראל קרדונר הפך אותו להיות חסיד ברסלב. הוא התגורר בביתו של רבי ישראל קרדונר אשר גם דאג לנישואיו. רבי ישראל דב אודסר היה מרבה לספר עליו. הוא אמר עליו כי הוא הוכחה מה רבי נחמן מברסלב יכול לעשות מילוד אישה: "רבי ישראל קרדונר היה בעולם הזה, אבל לא היה בעולם הזה".

בשנות מגוריו בצפת היה שוהה כל ימות השבוע בקבר הרשב"י במירון ושב לצפת לפני שבת. הרב אודסר סיפר כי ראה שלולית על הרצפה שנוצרה מן הדמעות שהזיל שם.

גם בתקופת מגוריו בארץ ישראל נהג רבי ישראל קרדונר לנסוע לאומן לראש השנה. בנסיעותיו נהג לשוטט בכפרים ובעיירות כדי להשפיע על יהודים להתקרב לדרכה של חסידות ברסלב. בקיץ שנת תרע"ד שב בפעם האחרונה לארץ ישראל, ומאז לא יצא ממנה.

נישא לראשונה באירופה, אך לאחר שלא נולדו לו ילדים התגרש מאשתו. בארץ ישראל נשא את אשתו השנייה, גיטל, שהייתה אז בגיל 15. את השידוך יזם רבי אברהם בן רבי נחמן, מחבר הספר "ביאור הליקוטים". מנישואיו השניים נולדו לו בן ובת. בחשוון תרע"ט חלה עם אשתו ושני ילדיו במגפת כולרה. אשתו הבריאה, שני ילדיו מתו מן המחלה, והוא מת שלושה ימים אחריהם. נקבר בבית העלמין הישן בטבריה. על מצבתו המקורית נכתב: "פ"נ ר' ישראל ברסלבר", ועל מצבתו המשופצת הוסיפו את כינויו "ר' ישראל קורדונר".

כמה ממכתביו הובאו בספר "כתבי רבי ישראל".

== קישורים חיצוניים ==
* [http://www.breslevcity.co.il/הילולת-הצדיקים-ט-חשון-רבי-ישראל-קרדונר רבי ישראל קרדונר], באתר ברסלב סיטי
* [http://www.breslevmeir.com/רבי-ישראל-קרדונר החסיד המופלא רבי ישראל קרדונר], באתר ברסלב מאיר
* 

==הערות שוליים==

קטגוריה:רבני ברסלב
קטגוריה:צפת: רבנים
קטגוריה:אנשי העלייה הראשונה
קטגוריה:נפטרים מכולרה
קטגוריה:יהודים הקבורים בבית הקברות בטבריה
קטגוריה:ילידי 1867
קטגוריה:ארץ-ישראלים שנפטרו ב-1918
החיים בדם קר

[[טריטון אלפיני, נראה בפרק השני]]
[[זיקית פנתר, נראתה בפרק השלישי]]
אליגטורים אמריקאים מזדווגים. נראו בפרק השישי.]]
החיים בדם קר (באנגלית: Life in Cold Blood) היא סדרת-טבע תיעודית שהופקה על ידי ה-BBC. סדרה זו מתמקדת במיני הזוחלים והדו-חיים המודרניים שהם בעלי דם קר ואינם יכולים לשמור על חום גוף קבוע. נצפים בסדרה מינים שונים של זוחלים ודו-חיים כולל מינים נדירים ובעלי התנהגויות מרשימות, מלווים בהסבריו של החוקר ויוצר הסרטים דייוויד אטנבורו.

==פרקי הסדרה==
#האמת על החיים בדם קר - הפרק הפותח סוקר את עולמם של הזוחלים והדו-חיים ומראה איך הם מצליחים לשרוד בעולם. בפרק נראים איגואנות ים מתחממות על סלע לאחר שקפאו במים, לטאות המתחממות על צמח ממשפחת הלופיים במנורקה ומפיצות את זרעיו, תניני ים מזדווגים, צבגונים מצוירים צעירים שורדים קיפאון בחורף, לטאת הארמדילו מתגוננת בגלגול, אילניות קוף מתחממות בשמש ומורחות שעווה על גופם, גביאלים צעירים בוקעים מקינם בלילה, ביטיס מתנפח האורב במשך שבועות לטרף מבלי לבזבז אנרגיה וצב ים גילדי עולה לחוף - יצור זה מסוגל לשמור על חום גוף גבוה יותר מהסביבה, ייתכן שכמו הדינוזאורים.
#הפלישה ליבשה - פרק זה עוסק בדו-חיים עלו מהים לראשונה והתפתחו מדגי ריאות. נראים סלמנדרת ענק יפנית מגוננת על ביציה מיריב, תהליך רבייה של טריטון אלפיני, סלמנדרת שיש טיגרית בתהליך הזדווגות ביבשה, סלמנדרה ממשפחת הפלתודוניים המגוננת על צאצאיה מיריבה קניבלית, משפחת תולעניים המסורים לטיפול בצאצאים, את הקרפדה הזהובה הפנמית שלמעשה נכחדה בטבע לאחר צילום הסדרה, אילנית אדומת עין מטילה ביצים ליד הנהר והללו בוקעים בתגובה למתקפה של צרעה, צפרדע שור אפריקנית מגוננת על ראשנייה וצפרדע הכיס המכילה בכיסים מיוחדים את ראשנייה עד בגרותם.
#דרקונים ביובש - בפרק נראים לטאות שונות מכוח התחרה, דרקון מצליף תוקפני, לטאות אנוליס עם חזה מנופח, זיקיות שונות כמו זיקית פנתר, זיקית מלר, זיקית כף ננסית ברבייה וזיקונית ננסית הקטנה ביותר בעולם, לטאה שטוחה מצויה בציד זבובים, גקו ענק צד עשים, שני מינים של רב חומט: רב חומט ננסי קטן ורב חומט קצר-זנב החי עם בן זוג קבוע, שני הלודרמות ארסיות נאבקות וכוח אוסטרלי גדול בציד.
#נחשים מתוחכמים - בפרק נראים מיני נחשים כמו עכסן מעוצה בציד, נחש טיגריסי עיוור צד אפרוחי שחפים ומותקף בידיהם, קוברה יורקת מוזמביקית בפעולת יריקה, פתן אלמוגי מזרחי ארסי וזעמן אלמוגי אדום המחקה אותו, פיתון סלעים טורף אנטילופה, נחש ביצים בולע ביצה, רבי פתן נאבקים, נחש הסרטנים בציד, נחש המלכה בציד סרטני נהרות, אנקונדה צהובה משריצה ונחשי ים שונים.
#ענקים משוריינים - בפרק נראים הזוחלים בעלי השריון - צבים ותנינאים. צב גלאפגוס ענקי, צב סגיר מתגונן מראקון, צב גופר החופר מחילות באדמה, צב אף-חזיר הבוקע מביצה ישר למים, צבי ים מזדווגים, אליגטור אמריקני קורא לנקבות, תניני ים תופסים דגי קיפון באוסטרליה, קיימן רחב חרטום מטפל בצאצאים ונקבת קיימן ממושקף המגוננת על צאצאי קיימן ועוזרת להם לנוע ברגל עד למקווי מים.

== קישורים חיצוניים ==

* 

קטגוריה:סדרת החיים
קטגוריה:סדרות טלוויזיה בריטיות שעלו לשידור בשנות ה-2000
אמפיאמה

אמפיאמה (מיוונית: ἐμπύημα = מורסה) או מַמְגֶּלֶת היא הצטברות מוגלה בתוך חלל אנטומי קיים, כולל בתוך איבר חלול. למשל, אמפיאמת האדר היא אמפיאמה בחלל האדר. יש להבדילה ממורסה (אבסצס) שהוא הצטברות מוגלה בחלל שנוצר יש מאין.

==היסטוריה==
היפוקרטס
המחלה תוארה ביוון העתיקה על ידי היפוקרטס שתיאר גם דרכי טיפולים הנהוגים בזמנו. עקרונות הטיפול הכירורגי המקומי לא השתנו בהרבה מתקופתו ועד לימינו - הכנסת נקז לחלל המוגלתי (למשל תורקוסטומיה - נקז בין-צלעי במקרה של אפיאמת האדר<ref></ref>) וניקוז האמפיאמה.

== איברים שכיחים להיווצרות אמפיאמה ==
ברפואת האדם עלולה להיווצר אמפיאמה ב:
*חלל האדר - אמפיאמת האדר או פיותוראקס - בדרך כלל אחרי דלקת ריאות או כסיבוך זיהומי אחרי ניתוח או פציעות בבית החזה
*בחלל בית החזה 
*ברחם (פיומטורה)
*באגן
*בתוספתן - (אפנדיציטיס)
*בקרום המוח - אמפיאמה סובדורלית או תת-דורלית
*במפרק - ארתריטיס ספטי
*בכיס המרה
מוכרות אמפיאמות גם ברפואה הווטרינרית. למשל אמפיאמה בכיסים הגוטוראליים אצל הסוסים.

==גורמים==
אמפיאמה נגרמת על ידי חיידקים. למשל אמפיאמה של האדר נגרמת לרוב על ידי חיידקי Streptococcus pneumoniae, Haemophilus influenzae ו-Staphylococcus aureus.
באמפיאמה של האגן אצל נשים הגורם החיידקי יכול להיות חיידקי הסוג Bacteroides ו-Pseudomonas aeruginosa.
אצל חולים מכורים לאלכוהול או חלשים מבחינה חיסונית קיימות אמפיאמות הנגרמות על ידי חיידקי Klebsiella pneumoniae.

כשהגוף מנסל להיאבק בזיהום חלל הגוף או האיבר החלול הנגועים מתמלאים ברקמה נוזלית, מוגלה ותאים מתים.

==תסמינים==
הסימנים והתסמינים תלויים במיקום ובחומרת התופעה. באמפיאמה של האדר או של בית החזה בולטים תסמינים של דלקת ריאות, כמו חום גבוה, שיעול, עייפות, קוצר נשימה וכאבי חזה. הנפגע מעדיף לשכב על הצד הנגוע. לפעמים מדיפים ריח רע. במקרים חמורים החולה יכול לסבול מהתייבשות, שיעול עם ליחה דמית או ירקרקה-חומה, חום הגוף עלול להגיע ל 40 מעלות ולפעמים נכנסים לתרדמת. 
ללא טיפול עלולים להתפתח סיבוכים מסכני חיים, לרבות קריעת הכיס המוגלתי לתוך דרכי הנשימה או התפשטות הזיהום לרקמות שמסביב הלב או דרך הדם אל המוח. 

אמפיאמה של כיס המרה מתאפיינת בכאב עז בצד הימני עליון של הבטן, חום גבוה וקשיון שרירים מעל האזור המזוהם.

==טיפול==
הטיפול כולל התערבות ניתוחית, שאיבה וניקוז (באמצעות נקז, טורקוסקופיה בשיטת VATS או הסרה כירורגית של המעטפת), וכן תרופות אנטיביוטיות, בדרך כלל בעירוי תוך ורידי.
באמפיאמת האדר ייתכן גם טיפול בחמצן.

==קישורים חיצוניים==

* 

*[http://medical-dictionary.thefreedictionary.com/empyema Farlex The Free Dictionary]

== הערות שוליים ==

 

קטגוריה:מערכת החיסון
יחסי גמביה–רוסיה

יחסי גמביה–רוסיה () הם היחסים הדיפלומטיים בין הרפובליקה האסלאמית של גמביה לבין הפדרציה הרוסית. שתי המדינות כוננו את היחסים הדיפלומטיים ב-17 ביולי 1965 בתקופה שרוסיה הייתה חלק מברית המועצות, גמביה רואה ברוסיה כממשיכת דרכה של ברית המועצות ולכן מתייחסת ליחסים עם רוסיה כפי שהתייחסה ליחסים עם ברית המועצות לשעבר.

גמביה מיוצגת ברוסיה באמצעות שגרירות שהיא מחזיקה במוסקבה. השגרירות הרוסית בדקר שבסנגל אמונה גם על היחסים עם גמביה והאינטרסים הרוסיים בה.

== סקירה כללית ==
בין שתי המדינות קיימת קרבה פוליטית המבוססת על דעות משותפות בנושאים רבים כגון: הסכסוך הישראלי-פלסטיני (פרו-פלסטיניות), תוכנית האטום של איראן (פרו-איראניות) ומעמדה של סין באו"ם (פרו-קומוניזם). הדעות המשותפות בין השתיים עוזרות לתיאום בין השתיים ורוסיה מצביעה יחד עם גמביה פעמים רבות באומות המאוחדות.

גמביה מעוניינת בביקורים דיפלומטיים מצד רוסיה וברוסיה ומתוכנן ביקור של מזכיר החוץ הגמבי ומזכיר המדינה ברוסיה, על מנת להגביר את שיתוף הפעולה הכלכלי, התרבותי והחקלאי בין שתי המדינות. 

מאז 1996, מקבלת גמביה פעם בשנה מלגות מאוניברסיטאות רוסיות והיא מעניקה אותן לסטודנטים אשר מעוניינים ללמוד ולאחר מכן לעבוד ברוסיה. באוניברסיטאות הרוסיות ברחבי העולם מועסקים כ-100 אנשי מקצוע גמבים.

לממשלת גמביה יש אינטרס לקניית סחורות רוסיות מכיוון שהן זולות יותר מאילו האמריקאיות והאירופאיות. לפיכך, נוהגת גמביה לקנות מרוסיה שלל סחורות: אוטובוסים, משאיות, מכבשים וכו'. שתי המדינות משתפות פעולה בתחום תובלת הסחורות בתעופה, ובשיט.

== ראו גם ==
* יחסי איראן-גמביה

== קישורים חיצוניים ==

* [http://www.mid.ru/ns-rafr.nsf/strana?OpenView&Start=1&Count=30&Expand=8#8 מסמכים בנושא היחסים עם גמביה - משרד החוץ הרוסי]
עונת 2004/2005 בסרייה א'

עונת 2004/2005 בסרייה א הייתה העונה ה-103 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-11 בספטמבר 2004 והסתיימו ב-29 במאי 2005. 

בליגה השתתפו 20 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שלוש נקודות ונקודה עבור תוצאת תיקו.

פלרמו, קליארי, ליבורנו, מסינה, אטאלנטה ופיורנטינה היו הקבוצות שעלו מהליגה השנייה.

יובנטוס זכתה באליפות הליגה. תואר זה נשלל בשנת 2006 בעקבות פרשת הטיית המשחקים בסרייה א'.

בסיום העונה, ב-20 באוגוסט 2005 נערך משחק של הסופר קאפ האיטלקי בו יובנטוס הפסידה 0:1 לאינטר שזכתה בגביע.

בסיום העונה לסרייה ב' ירדו ברשה, אטאלנטה ובולוניה. במקום הקבוצות שירדו, לסרייה א' העפילו אמפולי, טרביזו ואסקולי. 

==טבלת הליגה==
{| class="wikitable" width=70% style="font-size:90%"
!מיקום
!קבוצה
!משחקים
!ניצחונות
!תיקו
!הפסדים
!width=15|שערי זכות
!width=15|שערי חובה
!width=15|הפרש שערים
!width=15|נקודות
!הערות
|- bgcolor="#ffff00"
| 1|| יובנטוס
| 38|| 26|| 8|| 4|| 67|| 27|| 40|| 86||זכייה בליגה העפלה לליגת האלופות
|- bgcolor="#ccffcc"
| 2|| מילאן 
| 38|| 23|| 10|| 5|| 63|| 28|| 35|| 79|| העפלה לליגת האלופות
|- bgcolor="#ccffcc"
| 3|| אינטר
| 38|| 18|| 18|| 2|| 65|| 37|| 28|| 72||זכייה בגביע איטליה העפלה לליגת האלופות
|- bgcolor="#ccffcc"
| 4|| אודינזה
| 38|| 17|| 11|| 10|| 56|| 40|| 16|| 62|| העפלה לליגת האלופות
|- bgcolor="#97deff"
| 5|| סמפדוריה
| 38|| 17|| 10|| 11|| 42|| 29|| 13|| 61|| העפלה לגביע אופ"א
|- bgcolor="#97deff"
| 6|| פלרמו 
| 38|| 12|| 17|| 9|| 48|| 44|| 4|| 53|| העפלה לגביע אופ"א
|-
| 7|| מסינה 
| 38|| 12|| 12|| 14|| 44|| 52|| 8-|| 48
|- bgcolor="#97deff"
| 8|| רומא
| 38|| 11|| 12|| 15|| 55|| 58||3-|| 45|| העפלה לגביע אופ"א
|-
| 9|| ליבורנו 
| 38|| 11|| 12|| 15|| 49|| 60||11-|| 45
|- 
| 10|| רג'אנה 
| 38|| 10|| 14|| 14|| 36|| 45||9-|| 44
|-
| 11|| לצ'ה
| 38|| 10|| 14|| 14|| 66|| 73||7-|| 44
|-
| 12|| קליארי 
| 38|| 10|| 14|| 14|| 51|| 60||9-|| 44
|- bgcolor=#ccccff
|13|| לאציו
| 38|| 11|| 11|| 16|| 48|| 53||5-|| 44||העפלה לגביע אינטרטוטו
|-
| 14|| רובור סיינה
| 38|| 9|| 16|| 13|| 44|| 55||11-|| 43
|-
| 15|| קייבו ורונה
| 38|| 11|| 10|| 17|| 32|| 49||17-|| 43
|-
| 16|| פיורנטינה 
| 38|| 9|| 15|| 14|| 42|| 50||8-|| 42
|-
| 17|| פארמה
| 38|| 10|| 12|| 16|| 48|| 65||17-|| 42
|- bgcolor="#f08080"
| 18|| בולוניה
| 38|| 9|| 15|| 14|| 33|| 36|| -3|| 42||ירדה ליגה
|- bgcolor="#f08080"
| 19|| ברשה
| 38|| 11|| 8|| 19|| 37|| 54|| -17|| 41||ירדה ליגה
|- bgcolor="#f08080"
| 20|| אטאלנטה 
| 38|| 8|| 11|| 19|| 34|| 45|| -11|| 35||ירדה ליגה
|}

==כדורגלנים מצטיינים==
כריסטיאנו לוקארלי, שחקנה של ליבורנו כבש 24 שערים וזכה בתואר מלך השערים. 

התאחדות הכדורגל האיטלקית העניקה פרסים לשחקנים מצטיינים:

* כדורגלן השנה - אלברטו ג'ילארדינו, פארמה 
* כדורגלן זר של השנה - זלאטן איברהימוביץ' (), יובנטוס
* כדורגלן איטלקי של השנה - אלברטו ג'ילארדינו, פארמה
* שוער השנה - ג'אנלואיג'י בופון, יובנטוס 
* בלם השנה - פאביו קנבארו, יובנטוס 

==קישורים חיצוניים==

* [http://www.rsssf.com/tablesi/ital05.html נתונים מאתר rsssf]
* [http://www.bdfutbol.com/en/t/tita2004-05.html נתונים מפורטים מאתר bdfutbol]

איטליה
איטליה
קטגוריה:עונות בסרייה א'
שרטן

{| align="left"
|

|-
|

|-
|

|מסה=1.3
|עוצמת הארה=1.3
|טמפרטורה=6,050
|כוכבים נלווים=שרטן A
}}
|}
שֶרָטָן, נקרא גם β בטלה וכן גליזה 80 הוא הכוכב השני בבהירותו בקבוצת הכוכבים טלה אחרי המל, עם בהירות נראית מדרגה 2.65. מקור השם הוא בערבית, الشرطان - א-שַרַטאן, "שני הסימנים", שבעבר התייחס לשני הכוכבים β בטלה ו-γ בטלה הסמוך, שסימנו את מיקומו של קו האורך השמיימי 0, שאותו הייתה השמש חוצה ביום השוויון של האביב. נקיפת ציר כדור הארץ העבירה את הקו לקבוצת דגים והשם נותר רק עבור β בטלה גם כאשר משמעותו אבדה.

==תכונות==
שרטן הוא כוכב כוכב כפול ספקטרוסקופי, כלומר לא ניתן להפרדה באמצעות טלסקופ אופטי, וקיומם של שני הכוכבים הוסק ממדידות ספקטרוסקופיות. בני הזוג מקיפים זה את זה במסלול מאוד אליפטי עם אקסצנטריות של 0.9 בזמן הקפה של 107 ימים והמרחק בין השניים נע בין 0.07 ל-1.3 יחידות אסטרונומיות. המערכת נמצאת במרחק של מעט פחות מ-60 שנות אור ובשל כך נכללת בקטלוג גליזה לכוכבים קרובים.

===שרטן A===

שרטן A הוא הכוכב המסיבי והבהיר מבין השניים. זהו כוכב הסדרה הראשית לבן מסוג ספקטרלי A5 V, מסתו כ-2 מסות שמש, רדיוסו כ-2.5 רדיוסי שמש, טמפרטורת פניו כ-8,400 קלווין והוא מאיר בעוצמה של פי 23 מעוצמת ההארה של השמש באור נראה ומעט יותר מכך בתוספת הקרינה בתחום העל-סגול. בשל מסתו הגדולה יותר הוא צפוי לסיים את שלב היתוך המימן בליבתו הרבה לפני בן הזוג הקטן יותר ובשל כך להתנפח ולהתקרר בתהליך שיהפוך אותו לענק כתום, שרדיוסו יגיע אל בן הזוג. כתוצאה יעבור חומר ממנו אל בן הזוג שיהפוך למסיבי ובהיר יותר.

===שרטן B===
שרטן B הוא כוכב הסדרה הראשית צהוב מסוג ספקטרלי G0 V, דומה לשמש, אך מעט כבד, חם ובהיר יותר ממנה. מסתו מוערכת בכ-1.3 מסות שמש, רדיוסו כרדיוס שמש, טמפרטורת פניו מעט יותר מ-6,000 קלווין והוא מאיר בעוצמה גדולה ב-30% מעוצמת ההארה של השמש. בהירותו צפויה לעלות כתוצאה מספיחת חומר משכבותיו החיצוניות של בן הזוג בזמן שיהפוך לענק כתום, ולאחר שבן הזוג יסיים את חייו כננס לבן יישאר שרטן B הכוכב הבהיר במערכת.

==קישורים חיצוניים==
* [http://stars.astro.illinois.edu/sow/sheratan.html שרטן] באתר של ג'ים קלר
* 

==הערות שוליים==

קטגוריה:כוכבים כפולים
קטגוריה:כוכבי הסדרה הראשית מסוג A
קטגוריה:כוכבי הסדרה הראשית מסוג G
קטגוריה:קבוצת הכוכבים טלה
קטגוריה:קטלוג גליזה
יחסי בנגלדש–גמביה

יחסי בנגלדש–גמביה הם היחסים הדיפלומטיים בין הרפובליקה העממית של בנגלדש לרפובליקה של גמביה.

==שיתופי פעולה==
גמביה ביקשה את סיועה של בנגלדש בשיפור החקלאות שלה כדי להשיג עצמאות במזון. גמביה ביקשה גם שיתוף פעולה טכני בפיתוח ענף הבריאות שלה והביעה עניין לגייס רופאים ואחיות מיומנים מבנגלדש. בנגלדש הבטיחה לגמביה לשתף פעולה בתחומים אלה. בנגלדש וגמביה הסכימו לגבש את המסגרות המשפטיות לשיתוף פעולה בתחומים כמו תרופות, חקלאות (בעיקר אורז וכותנה), חינוך והעצמת נשים. ב-2014, בביקורו הרשמי בדאקה, שר המסחר, התעשייה, האינטגרציה האזורית והתעסוקה של גמביה, עבדוליי ג'ווב, ביקש סיוע מבנגלדש בפיתוח חברתי כלכלי של המדינה.

==שיתופי פעולה כלכליים==
בנגלדש וגמביה הראו את התעניינותם העמוקה להרחיב את הפעילות הכלכלית בין שתי המדינות, ונקטו צעדים נדרשים בעניין זה. מוצרים מבנגלדש כגון: תרופות, בגדים, סריגים, מלט וקרמיקה זוהו עם פוטנציאל טוב בשוק של גמביה. בנגלדש גם הזמינה את גמביה לגיוס כוח אדם מיומן מבנגלדש אשר יתרום לפיתוח בתחום החברתי-כלכלי.

==קישורים חיצוניים==

==הערות שוליים==